# Mødereferat – møde 1

**Dato:** 07.01.2015 kl. 19.00 – ca. 21.00

**Sted:** Sofienlundparken 28, 8860 Ulstrup

**Deltagere:** Lars H. Storgaard(HLS), Lasse Schurmann(LS), Marianne Rigtrup(MR), Henrik Berg Laustsen(HBL), Morten Dam(MD), Jens Aage Hansen(JAH), Søren Dalby(SD)
Administrator for Hjemmeside og Infostander: Morten Hvidt Christensen(MHC).

**Afbud:**Suppleant: Ebbe Kjær Madsen(EKM)

**Dagsorden - referat**

1. Valg af ordstyrer. SD valgt.
2. Godkendelse og underskrift af referat for tidligere møde. Underskrevet af tilstedeværende.
3. Godkendelse af dagsorden. Ok.
4. Korte meddelelser siden sidst: Formand/næstformand/kasserer/sekretær/udvalg/andre.
*Formand:* Hjertestarter er tilsluttet af Lasse Schurmann - EL A/S som sponsorat.
Ulstrup Lokalråd er sponsor på forsikring og serviceaftale.
SD har udarbejdet pressemeddelelse samt billedmateriale til hjemmeside og infostander.
Sponsorplade incl. Lasse Schurmann – EL A/S, Daglig Brugsen og Ulstrup Lokalråd opsættes formodentlig i januar 2015. Kursus i brugen af hjertestarter planlægges i samarbejde med UIF. Afholdes I Hallen med lokal instruktør.UL vært med forfriskning.SD har indberettet til Trygfonden Hjertestarter netvær,k så hjertestarteren er kommet på App`en.
Der er nu 4 hjertestartere i Ulstrup. Et kort over hjertestartere placeret i og udenfor Ulstrup fremstilles.

*Næstformand:* Andre hjertestartere se ovenstående. Talt med EG EL. De har foreslået juleindsamling til trængende i Ulstrup. Kontakt med præst Knud Bonde Fries i nær fremtid. God ide, følges op.

*Kasserer*: LS fremviste regnskab for 2014. Der mangler opgørelse over strøm fra blomstertorvet. SD havde anmodet dem om faktura. Regnskab for juleudsmykning, som har haft sin egen særskilte konto, indarbejdes eller tilføjes regnskabet. Der havde ikke været bevægelser på julebelysningskontoen dvs. sponsorat fra LS.

*Sekretær:* Skal overtage protokol fra formand – som har haft den som følge af tidligere sekretærskifte - i nær fremtid.

*Udvalg:*  Der henvises til pkt. 5.
5. *Sager til behandling.*
*Planlægning af generalforsamling 2015 v. SD:* SD udleverede en tidsplan vedr. generalforsamling(vedhæftet referat) og gjorde opmærksom på forskellen på indvarsling og indkaldelse. Af sidstnævnte skal evt. forslag til ændringer af forretningsorden og vedtægter medtages i indkaldelsen. I indvarslingen skal der gøres opmærksom på tidsfrister for skriftlig fremsættelse af forslag.
SD ansvarlig og MR assisterer med afdækning af annoncering til presse. Dato fastsat til onsdag den 25.2.2015 kl. 19.00. LHS reserverer lokale.

*Udkast til budget for 2015.SD/LS:* Udkast blev drøftet og godkendt. Det besluttedes, at budgetpost julebelysning via sponsorat fra Lasse Schurmann EL a/s i den nuværende form blev sat til 0 kr. LHS og SD retter henvendelse til potentielle sponsorer.

*Julebelysning*
Der nedsættes en gruppe, som skal fremkomme med forslag til ny og supplerende julebelysning. (Den gamle er nedslidt og kan ikke repareres.) Den skal være stilren og gerne unik. Fremkommer et godt forslag, behandles det som særskilt projekt med eget budget og økonomi(indsamling). Alt andet lige sikres julebelysning som i år dvs. på torv, juletræer ved åen, juletræ på torvet og de høje træer ved hovedgaden(kæder er anskaffet, LS). Der tages kontakt til person, som har erfaring med lysteknik. SD følger op.
 *Beretning for 2014 v. SD:* Er under udarbejdelse. Fremsendes til godkendelse og underskrift.

*Kursus i Hjertestarter SD:* Afholdes januar i samarbejde med UIF. Instruktør: Michael Adelholm. Sted: Hallen.Tid: aften aftales med instruktør.UL er vært ved lidt traktement. Tilmelding nødvendig.

*Aktiviteter for erhvervslivet**SD*SD har som deltager i Erhvervsnetværk Hammel, besøgt to virksomheder i Hammel for at drøfte udvikling i virksomhederne samt i Hammel. SD gennemfører tilsvarende virksomhedsbesøg i Ulstrup. Spørgsmål om virksomhedssponsorat drøftes til brug for beslutning for økonomi i UL.

*Status på diverse projekter, Træksti, Dannebrogsplads. v. MR/SD:
Dannebrogspladsen*
SD har deltaget i møde 5.12 vedr. Dannebrogspladsen. Designudkast er udsendt til bestyrelsen. Nyt møde afholdes den 8.1.15. Men grundet oversvømmelse, som vi jo havde forudset, kan projektet først startes op til sent forår.

*Stenstryg*Som det tidligere er meddelt bestyrelsen, afventer projektet tilbagemelding om Tangeværkets reguleringsmulighed. Uden reduktion af niveauvariation kan projektet ikke gennemføres.

*Ulstrup som Centerby – samlet projektportefølje, SD*Bestyrelsen er orienteret om møde, som SD deltog i Hallen den 27.11.2014. Basisgruppen besluttede at Tuk Hartmann og SD skulle se på projektet og samle og skabe overblik over alle kendte projekter i Ulstrup. SD har udarbejdet liste, som efterfølgende er drøftet med Tuk Hartmann på møde den 18.12.2014. Vi besluttede der at vente med evt. samarbejde med Aalborg Universitet og først søge samarbejde og koordinering med Favrskov Kommune. SD har aftalt møde med Helle Jakobsen, Kommunen den 27.1.2015 hvor også Tuk Hartmann deltager. Formålet er at orientere om den samlede projektportefølje så størst mulig koordinering kan sikres.

*Kulturhistorie i Ulstrup SD*SD er i gang med at samle et team, som kan belyse muligheder og aktivt medvirke til at få beskrevet historien samt være opmærksom på kulturhistoriske tiltag i øvrigt.

*Hjemmeside og infostander MHC*Efter at hjemmesiden er relanceret efter hackerangreb, er besøgstallet steget. Det er tydeligt, at en besked på facebook, straks giver sig udslag i besøg på hjemmesiden. Layout og indhold er blevet meget bedre. Virksomheder og foreninger er nu meget mere opmærksomme på dens eksistens. Det er meget tilfredsstillende. Arbejdet fortsætter og som arbejdspresset er nu kan det godt håndteres af MHC.

Infostanderens billede var formodentlig grundet strømafbrydelser i Ulstrup drejet 90 grader. Pga helligdage kunne fejlen ikke rettes fra Ondisplay. Er i orden nu.
6. Eventuelt. Nyt billede afventer afslutning af generalforsamling og den ny bestyrelsessammensætning/konstituering.

Indsamlingsmetode
Mulige tiltag for at motivere til økonomisk støtte blev drøftet. Ide om indsamlingsmetode fremkom. HBL er tovholder for disse overvejelser og organiserer en arbejdsgruppe, som skal komme med forslag til bestyrelsen.
7. Dato for næste møde.
Bestyrelsen mødes først i forbindelse med generalforsamlingen og det bliver 1 time før dvs. onsdag den 25.2.2015 kl. 18.00 i Forsamlingshuset Rest. Gudenåen.

Godkendt 25.02.2015

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Jens Aage Hansen Lars H. Storgaard Henrik Berg Laustsen

\_\_\_\_\_\_\_\_\_\_\_

Morten Dam